

**Жекелеген санаттағы азаматтарға жеңілдіктер беру туралы**

Қызылорда қалалық мәслихатының 2017 жылғы 27 қазандағы № 113-17/5 шешімі. Қызылорда облысының Әділет департаментінде 2017 жылғы 10 қарашада № 6020 болып тіркелді.

      "Қазақстан Республикасының мемлекеттік наградалары туралы" Қазақстан Республикасының 1995 жылғы 12 желтоқсандағы Заңының 44-бабына және "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6 бабы 1 тармағының 15) тармақшасына сәйкес, Қызылорда қалалық мәслихаты **ШЕШІМ ҚАБЫЛДАДЫ:**

      1. 1996 жылғы 1 қаңтарға дейін "Отан", "Даңқ" ордендерімен наградталған, айырымның ең жоғары дәрежесі – "Халық Қаһарманы" атағына, республиканың құрметті атақтарына ие болған азаматтарға әлеуметтік қолдау үшін - ай сайын 1,9 айлық есептік көрсеткіш мөлшерінде жергілікті бюджет қаражаты есебінен жеңілдік берілсін.

      Ескерту. Шешімнің 1-тармағының орыс тіліндегі нұсқасына өзгеріс енгізіледі, қазақ тіліндегі мәтін өзгермейді - Қызылорда қалалық мәслихатының 26.02.2025 № 240-34/2 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімімен .

      2. Осы шешім ресми жарияланған күнінен бастап қолданысқа енгізіледі.

|  |  |
| --- | --- |
| *Қызылорда қалалық мәслихатының*  *кезектен тыс ХVІІ сессиясының төрағасы* | *Ғ.ЖАҚСЫЛЫҚОВ* |
| *Қызылорда қалалық*  *мәслихатының хатшысы* | *Р. БОХАНОВА* |
|  |
| *"КЕЛІСІЛДІ"*  *"Қызылорда облысының жұмыспен*  *қамтуды үйлестіру және әлеуметтік*  *бағдарламалар басқармасы" мемлекеттік*  *мекемесінің басшысы*  *\_\_\_\_\_\_\_\_\_\_\_\_\_\_\_\_\_\_\_\_ М.ЕРГЕШБАЕВ*  *"25" қазан 2017 жыл.* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК